Tlačová správa

**23. september 2020**

**NOVÝ RENAULT ARKANA – HYBRIDNÉ SUV KUPÉ MIERI DO EURÓPY**

* Originálne SUV kupé prichádza na európsky trh v hybridnej verzii
* Má silnú osobnosť: kombinuje potešenie z jazdy, pohodlie, priestrannosť a osobitý štýl
* Kompletná ponuka hybridov, prvá v toto segmente: E-TECH Hybrid 140 a dva benzínové motory (TCe 140 a TCe 160) s 12 voltovou mikrohybridizáciou
* V unikátnej R.S. Line verzii ako dynamickejšie a športovejšie vozidlo
* Nový Renault Arkana bližšie predstavíme v prvej polovici roka 2021

**Skvelé správy pre fanúšikov: Renault Arkana prichádza na Európsky trh!**

Dynamické SUV kupé Skupiny Renault prichádza na európsky trh s hybridnou technológiou E-TECH a novou R.S. line verziou so sofistikovaným a dynamickým dizajnom.

Nový Renault Arkana kombinuje plynulosť, eleganciu a robustnosť. Je výzvou pre tradičné SUV na našom trhu. Predtým sa dal tento model nájsť najmä v portfóliu prémiových značiek. Nová ponuka však prináša kombináciu Renault vozidiel: Mégane, Kadjar, Scénic a je súčasťou rýchlo rastúceho trhu SUV modelov na celom svete.

Vybavený je jedným z najväčších displejov vo svojej kategórií. A vďaka týmto obrazovkám má Nový Renault Arkana špičkovú a modernú základňu pre vodiča, ktorá zdôrazňuje pohodlie a kvalitu.

Nový Renault Arkana je vybavený hybridným motorom E-TECH Hybrid 140 a benzínovými motormi 1,3 TCe 140 a TCe 160 s 12 V mikrohybridizáciou. Hybridná technológia E-TECH, ktorá je už vo vozidlách Clio, Captur a Mégane je inováciou Spoločnosti Renault. Táto technológia má už viac ako 150 patentov a je založená na skúsenostiach Skupiny, ktorú má Renault zo segmentu EV a zo súťaže F1.

Nový Renault Arkana predstavíme v Európe v prvej polovici roka 2021. Na Slovensku plánujeme predstaviť tento model na prelome leto/jeseň 2021.

**O Spoločnosti Renault**

Popredná svetová francúzska automobilka, ktorá je v 134 krajinách s takmer 12 000 predajnými miestami, zjednodušuje život svojím zákazníkom už viac ako 120 rokov. Značka navrhuje zmyselné automobily s príťažlivými prvkami na Európskom trhu elektrických vozidiel a je dennodenne poháňaná vášňou pri plnení svojich záväzkov v rámci motošportu.

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk